pythainlp/thai-wiki-dataset-v4 huggingface dataset:
ท่าขี้เหล็ก

ท่าขี้เหล็ก ([tà.t͡ɕʰì.leɪ̯ʔ]) เป็นเมืองชายแดนตั้งอยู่ในรัฐฉาน ทางตะวันออกของประเทศพม่า เป็นที่ตั้งศูนย์ราชการของจังหวัดและอำเภอท่าขี้เหล็ก เป็นเมืองที่มีประชากรมากที่สุดในภาคตะวันออกของรัฐ กล่าวคือ 51,553 คน จากสำมะโนประชากรเมื่อปี พ.ศ. 2557 นำหน้าเมืองเชียงตุง แต่มีประชากรมากเป็นอันดับที่ 4 ของรัฐ
การขนส่ง.
มีท่าอากาศยานท่าขี้เหล็กซึ่งเชื่อมไปยังเมืองย่างกุ้ง มัณฑะเลย์ และเชียงตุง ส่วนการขนส่งทางถนน ด้านทิศเหนือมีทางหลวงเอเชียสาย 2 เชื่อมไปยังเมืองเชียงตุง ระยะทาง 106 กิโลเมตร และต่อไปทางตะวันตกถึงตองจี เมืองหลักของรัฐฉาน รวมทั้งถนนทางด้านตะวันออกทางหลวงเอเชียสาย 3 ไปยังเมืองลา และต่อไปยังมณฑลยูนนาน ประเทศจีน
ไอศูรย์ ไมดาน

เล็ก ไอศูรย์ มีชื่อจริง ไอศูรย์ ไมดาน เกิด 8 สิงหาคม พ.ศ. 2504 เป็นชาวอำเภอพิบูลย์รักษ์ จังหวัดอุดรธานี เป็นนักแสดง และนายแบบชาวไทยเชื้อสาย
ไทย-เดนมาร์ก-อินเดีย
ไอศูรย์ เกิดเมื่อวันอังคารที่ 8 สิงหาคม พ.ศ. 2504 เป็นลูกคนกลางในจำนวน 3 คน โดยมีพี่ชายและน้องสาว โดยเริ่มใช้ชีวิตอยู่ในต่างประเทศตั้งแต่อายุ 2 ขวบ โดยไปศึกษาต่อในประเทศอินเดียเป็นที่แรก ก่อนจะย้ายไปประเทศเดนมาร์ก แล้วตามด้วยเยอรมนี จึงทำให้เขามีความสามารถในการใช้หลายภาษา ทั้งภาษาไทย ภาษาอังกฤษ ภาษาเยอรมัน ภาษาฝรั่งเศส ภาษาเดนมาร์ก ภาษาสวีดิช รวมทั้งภาษาละติน
ก่อนที่จะเข้าสู่วงการมายา เขาเคยทำงานประจำในบริษัทผลิตรถยนต์กับมีกิจการส่วนตัวเกี่ยวกับธุรกิจเสื้อผ้า พร้อมทั้งเป็นนายแบบที่ประเทศเดนมาร์ก โดยผลงานโดดเด่นในขณะนั้นคืองานเดินแบบแฟชั่นโชว์ของ KENZO ต่อมาเมื่อกลับมาประเทศไทยในปี พ.ศ. 2529 จึงได้ถูกทาบทามให้เป็นนายแบบโฆษณาผลิตภัณฑ์เฮนเนสซี่ กับเดินแบบในงานแฟชั่นโชว์ที่สปอร์ตคลับ ต่อมาเวณิก เจริญปุระ ได้ชักนำให้ถ่ายแบบครั้งแรกในนิตยสารเปรียว และมีผลงานออกมาต่อเนื่อง เขาได้เป็น 1 ใน 5 นายแบบยอดนิยมประจำปี พ.ศ. 2530 จากนั้นจึงได้เข้าสู่วงการแสดงทางจอเงินเรื่องแรกคู่กับ สินจัย หงษ์ไทย ในเรื่อง "ทาสอารมณ์" และจอแก้วเรื่องแรกทางช่อง 7 ในเรื่อง"แววมยุรา" แล้วมีผลงานทั้งจอแก้วและจอเงินหลายเรื่องจนช่วงหนึ่งได้หายหน้าไปจากวงการพักใหญ่เนื่องจากพิษเศรษฐกิจในยุคนั้นก่อนจะกลับมาแข่งขันในรายการ "Dancing with the stars" จากนั้นจึงได้หวนกลับมาแสดงละครออกมาอย่างต่อเนื่องจนถึงปัจจุบัน พร้อมทั้งเป็นที่ปรึกษาบริษัทในประเทศเดนมาร์กและลาว
ชีวิตส่วนตัว.
เล็ก ไอศูรย์ สมรสกับวรรณศรี ศรีวรรณ ที่เป็นนักแสดงเหมือนกัน และมีบุตรสาว 1 คน กำลังศึกษาอยู่ประเทศอังกฤษ
ทางหลวงหมายเลข 4 (ประเทศพม่า)

ทางหลวงหมายเลข 4 เป็นทางหลวงแนวตะวันตก-ตะวันออกที่สำคัญของประเทศพม่า เชื่อมต่อเมืองเมะทีลา ในภาคมัณฑะเลย์ ไปยังเมืองท่าขี้เหล็ก ในรัฐฉาน บริเวณพรมแดนประเทศไทย ทางหลวงเส้นนี้เริ่มต้นใกล้กับเมืองเมะทีลา ซึ่งเชื่อมต่อกับทางหลวงหมายเลข 1 ไปทางทิศตะวันออกผ่านเมือง Hopong บรรจบกับทางหลวงหมายเลข 5 ทางทิศใต้ และไปสิ้นสุดที่เมืองท่าขี้เหล็ก เชื่อมต่อกับถนนพหลโยธิน ที่อำเภอแม่สาย จังหวัดเชียงราย
แม่ไม้มวยไทย

แม่ไม้มวยไทย เป็นท่าต่อสู้ของวิชามวยไทยที่สำคัญที่สุด ซึ่งรวมถึงมีการใช้ในศาสตร์แห่งกระบี่กระบอง
ประวัติความเป็นมา.
จากมติของคณะรัฐมนตรี ได้มีการอ้างอิงถึงสมเด็จพระสรรเพชญ์ที่ 8 (หรือสมเด็จพระเจ้าเสือ) ว่าทรงเป็นผู้คิดค้นท่าแม่ไม้ ไม้กลมวยไทย ในแบบฉบับพระเจ้าเสือ กระทั่งมีการทำเป็นตำรามวยไทย เพื่อถ่ายทอดแก่อนุชน
แม่ไม้มวยไทย.
แม่ไม้มวยไทย แบ่งออกเป็น 15 ไม้ อันได้แก่ :
แม่ไม้มวยไทยท่าอื่น.
บางสื่อระบุว่า แม่ไม้มวยไทยมีจำนวนถึง 385 ท่า โดยมีท่าที่ยากที่สุดคือ “นารายณ์บั่นเศียร”
ลูกไม้มวยไทย.
ลูกไม้มวยไทย เป็นท่าย่อยที่แยกออกไปจากแม่ไม้ โดยผู้ฝึกต้องผ่านการฝึกแม่ไม้มวยไทยก่อน จึงจะสามารถฝึกลูกไม้มวยไทยได้ดี แบ่งออกเป็น 15 ไม้ อันได้แก่ :
<templatestyles src="Div col/styles.css"/>
ในวัฒนธรรมร่วมสมัย.
ในภาพยนตร์"องค์บาก" มีเพลง “แม่ไม้มวยไทย” ขับร้องโดยแอ๊ด คาราบาว ประกอบท้ายเรื่อง
เหงา เหงา

"เหงา เหงา"  เป็นซิงเกิลเพลงของวรันธร เปานิล ผู้ประพันธ์คำร้องและทำนอง คือ เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ ผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 9 กุมภาพันธ์ พ.ศ. 2559
เพลงนี้เป็นแนวอิเล็กทรอนิกส์และซินธ์ป๊อป ว่าด้วยคนเหงา คิดถึงแต่คนรักเก่า เมื่อความโกรธหรือความไม่เข้าใจต่าง ๆ ผ่านพ้นไป ความรู้สึกเหงาก็เข้ามาแทนที่ เน้นสร้างอารมณ์แห่งความคิดถึง โดยไม่มีคำว่า "คิดถึง" อยู่ในเพลง แต่ใช้คำถามว่า จะรู้สึกเหมือนกันหรือไม่
ผู้กำกับมิวสิกวิดีโอเพลงนี้ คือ คงเดช จาตุรนต์รัศมี ซึ่งเคยทำงานกับวรันธรในภาพยนตร์เรื่อง "สแน็ป... แค่ได้คิดถึง" นอกจากนี้ กันต์ ชุณหวัตร ยังร่วมเล่นมิวสิกวิดีโอ
การตอบรับ.
จากการจัดอันดับของซี้ดเอฟเอ็ม เพลง "เหงา เหงา" อยู่อันดับ 4 ในผังดนตรีเพลงยอดนิยม 20 เพลงประจำวันที่ 20 มีนาคม พ.ศ. 2559 ซึ่งวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
พระพรหมมงคล (ทอง สิริมงฺคโล)

พระพรหมมงคล นามเดิม ทอง พรหมเสน ฉายา สิริมงฺคโล (21 กันยายน พ.ศ. 2466 – 13 ธันวาคม พ.ศ. 2562) เป็นพระราชาคณะเจ้าคณะรองชั้นหิรัญบัฏ ฝ่ายวิปัสสนาธุระรูปแรกของคณะสงฆ์ฝ่ายมหานิกาย และรูปแรกของกรุงรัตนโกสินทร์ เคยตำแหน่งเจ้าอาวาสวัดพระธาตุศรีจอมทองวรวิหาร ที่ปรึกษาเจ้าคณะภาค 7 เจ้าอาวาสวัดเมืองมาง เจ้าอาวาสวัดร่ำเปิง (ตโปทาราม) และเจ้าคณะอำเภอฮอด
ประวัติ.
ชาติภูมิ.
พระพรหมมงคล,วิ. นามเดิม ทอง พรหมเสน เกิดเมื่อวันศุกร์ที่ 21 กันยายน พ.ศ. 2466 ตรงกับวันขึ้น 12 ค่ำ เดือน 10 ปีกุน ณ บ้านนาแก่ง ตำบลบ้านแอ่น อำเภอฮอด จังหวัดเชียงใหม่ บิดาชื่อ นายทา นามสกุล พรหมเสน มารดาชื่อ นางแต้ม นามสกุล พรหมเสน มีพี่น้องด้วยกัน ๖ คน
อุปสมบท.
บรรพชา วันศุกร์ที่ 19 มกราคม พ.ศ. 2477 ตรงกันวันขึ้น 4 ค่ำ เดือน 3 ปีจอ ณ วัดนาแก่ง ตำบลบ้านแอ่น อำเภอฮอด จังหวัดเชียงใหม่ โดยมีพระครูบาชัยวงศ์ (หลวงปู่ครูบาแก้ว ชยวํโส) เจ้าอาวาสวัดนาแก่ง เป็นพระอุปัชฌาย์
อุปสมบท วันจันทร์ที่ 7 กุมภาพันธ์ พ.ศ. 2487 ตรงกับวันขึ้น 14 ค่ำ เดือน 3 ปี วอก ณ พัทธสีมาอุโบสถวัดบ้านแอ่น ตำบลบ้านแอ่น อำเภอฮอด จังหวัดเชียงใหม่ โดยมีพระครูคัมภีรธรรม (ครูบาอินตา พรหฺมปญฺโญ) เจ้าอาวาสวัดชัยพระเกียรติ เป็นพระอุปัชฌาย์ พระอธิการญาณรังสี เจ้าอาวาสวัดห้วยทราย เป็นพระกรรมวาจาจารย์พระมหาจันทร์ วัดพระสิงห์วรมหาวิหาร เป็นพระอนุสาวนาจารย์ ได้รับฉายานามว่า “สิริมงฺคโล”
มรณภาพ.
พระพรหมมงคล ถึงแก่มรณภาพด้วยภาวะหัวใจล้มเหลวเฉียบพลันจากภาวะกล้ามเนือหัวใจขาดเลือด ณ วัดพระธาตุศรีจอมทองวรวิหาร เมื่อวันที่ 13 ธันวาคม พ.ศ. 2562 เวลา 00.25 น.
เครื่องประกอบสมณศักดิ์.
เครื่องประกอบสมณศักดิ์ พระพรหมมงคล.
<templatestyles src="Col-begin/styles.css"/>
คณะเผยแพร่ศาสนาแอละโมในแซนแอนโทนีโอ

คณะเผยแพร่ศาสนาแอละโมในแซนแอนโทนีโอ  หรือทั่วไปเรียก ดิแอละโม (the Alamo) เป็นส่วนหนึ่งของแหล่งมรดกโลกคณะเผยแพร่ศาสนาแซนแอนโทนีโอในแซนแอนโทนีโอ รัฐเท็กซัส สหรัฐ ก่อตั้งในคริสต์ศตวรรษที่ 18 เป็นคณะเผยแพร่ศาสนาโรมันคาทอลิกและป้อมปราการ (fortress compound) เป็นสมรภูมิของยุทธการที่ดิแอละโมใน ค.ศ. 1836 ปัจจุบันแอละโมเป็นพิพิธภัณฑ์ในเขตประวัติศาสตร์จัตุรัสแอละโม
ที่แห่งนี้เป็นคณะเผยแพร่ศาสนาของสเปนแรก ๆ ในเท็กซัส สร้างเพื่อการศึกษาแก่อเมริกันพื้นเมืองในพื้นที่หลังเข้ารีตศาสนาคริสต์ ใน ค.ศ. 1793 คณะเผยแพร่ศาสนาถูกเปลี่ยนเป็นโลกวิสัย (secularize) และถูกทิ้ง สิบปีต่อมา กลายเป็นป้อมที่มีหน่วยทหารประจำ คือ กองร้อยบินที่สองซานการ์โลสเดปาร์รัส (Second Flying Company of San Carlos de Parras) ซึ่งคาดว่าจะให้ชื่อคณะเผยแพร่ศาสนานี้ว่า แอละโม ระหว่างการปฏิวัติเท็กซัส พลเอก มาร์ติน เปร์เฟกโต เด โกส (Martín Perfecto de Cos) ของเม็กซิโกยอมจำนนป้อมต่อกองทัพเท็กซัสในเดือนธันวาคม ค.ศ. 1835 หลังการล้อมเบคาร์ (Siege of Béxar) จากนั้นทหารเท็กซัสจำนวนค่อนข้างน้อยยึดครองป้อมเป็นเวลาหลายเดือน สุดท้ายแพ้ที่ยุทธการที่ดิแอละโมในวันที่ 6 มีนาคม ค.ศ. 1836 เมื่อกองทัพเม็กซิโกถอยจากเท็กซัสอีกหลายเดือนต่อมา พวกเขาทลายกำแพงของดิแอละโมหลายส่วนและเผาอาคารบางหลัง
ในอีกห้าปีต่อมา มีการใช้ดิแอละโมบางครั้งเพื่อประจำทหารทั้งฝ่ายเท็กซัสและเม็กซิโก แต่สุดท้ายก็ถูกทิ้ง ใน ค.ศ. 1849 หลายปีหลังเท็กซัสถูกผนวกเข้าสหรัฐ กองทัพบกสหรัฐเริ่มให้เช่าที่นี้สำหรับใช้เป็นสถานีพลาธิการ (quartermaster's depot) กองทัพบกสหรัฐทิ้งคณะเผยแพร่ศาสนานี้ใน ค.ศ. 1876 หลังมีการก่อสร้างฟอร์ตแซมฮิวสตันในบริเวณใกล้เคียง มีการขายโบสถ์น้อยดิแอละโมให้รัฐเท็กซัส ซึ่งมีการจัดการท่องเที่ยวเป็นครั้งคราวแต่ไม่พยายามฟื้นฟู อาคารที่เหลือถูกขายให้บริษัทพ่อค้าที่ใช้เป็นร้านของชำขายส่ง
หลังก่อตั้งใน ค.ศ. 1892 กลุ่มธิดาสาธารณรัฐเท็กซัสเริ่มพยายามรักษะดิแอละโม ใน ค.ศ. 1905 เอดีนา เอมีเลีย เด ซาบาลา และแคลรา ดริสกอลล์ชักจูงสภานิติบัญญัติรัฐให้ซื้ออาคารที่เหลือสำเร็จ และกำหนดให้กลุ่มธิดาสาธารณรัฐเท็กซัสเป็นผู้อารักขาถาวรของที่นั้น ในช่วงศตวรรรษถัดมา มีความพยายามเป็นครั้งคราวเพื่อโอนการควบคุมของดิแอละโมจากกลุ่มธิดา ต้น ค.ศ. 2015 ผู้ตรวจการที่ดินเท็กซัส จอร์จ พี. บุช ถอนการควบคุมดิแอละโมให้สำนักงานที่ดินทั่วไปเท็กซัสอย่างเป็นทางการ
วันที่ 5 กรกฎาคม ค.ศ. 2015 ดิแอละโมร่วมกับคณะเผยแพร่ศาสนาอีกสี่คณะในอุทยานประวัติศาสตร์แห่งชาติคณะเผยแพร่ศาสนาแซนแอนโทนีโอ ได้รับกำหนดเป็นแหล่งมรดกโลกของยูเนสโก
ฮิราอิซูมิ

ฮิราอิซูมิ วัด สวน และแหล่งโบราณคดีต่าง ๆ ที่แสดงลักษณะของนิกายสุขาวดีในพระพุทธศาสนา คือ แหล่งมรดกโลกทางวัฒนธรรมของประเทศญี่ปุ่น ประกอบด้วยแหล่งวัฒนธรรม 5 รายการ และภูเขากินไกซันอันศักดิ์สิทธิ์ ปรากฏเป็นหลักฐานร่องรอยของสถานที่ราชการ กำหนดอายุตั้งแต่คริสต์ศตวรรษที่ 11 และ 12 (พุทธศตวรรษที่ 16-17) ในช่วงสมัยที่ฮิราอิซูมิเป็นศูนย์กลางการปกครองของอาณาจักรทางเหนือ และเป็นคู่แข่งกับเกียวโต อาณาจักรนี้สร้างอยู่บนพื้นฐานความคิด ตามคติความเชื่อเรื่องจักรวาล ของพระพุทธศาสนานิกายมหายาน สุขาวดีที่แพร่หลายเข้ามาในญี่ปุ่นในช่วงคริสต์ศตวรรษที่ 8 (พุทธศตวรรษที่ 13) สมบัติทางวัฒนธรรมชิ้นนี้แสดงถึงความเป็นดินแดนสุขาวดีอันเป็นที่ปรารถนาของมนุษย์ภายหลังความตาย รวมทั้งความสงบของจิตใจในขณะที่ยังมีชีวิตอยู่ นิกายสุขาวดีจึงพัฒนาขึ้นในการออกแบบและวางผังสวนที่เป็นลักษณะเฉพาะของญี่ปุ่น ด้วยการผสมผสานกันระหว่างการบูชาธรรมชาติตามความเชื่อดั้งเดิมและลัทธิชินโตของชาวญี่ปุ่น
มรดกโลก.
ฮิราอิซูมิ วัด สวน และแหล่งโบราณคดีต่าง ๆ ที่แสดงลักษณะของนิกายสุขาวดีในพระพุทธศาสนา ขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 35 เมื่อ พ.ศ. 2554 (ค.ศ. 2011) ที่กรุงปารีส ประเทศฝรั่งเศสด้วยข้อกำหนดและหลักเกณฑ์ในการพิจารณา ดังต่อไปนี้
สนใบพาย

สนใบพาย (ชื่อวิทยาศาสตร์: "Podocarpus polystachyus") เป็นสนในสกุล "Podocarpus" กระจายพันธุ์ในบรูไน, อินโดนีเซีย, มาเลเซีย, ปาปัวนิวกินี, ฟิลิปปินส์, สิงคโปร์, และไทย ลักษณะเป็นไม้ยืนต้นขนาดเล็กถึงขนาดกลาง สูง 4-8 เมตร ใบเป็นใบเดี่ยว ออกเรียงสลับรูปรีถึงรูปขอบขนานแกมรูปหอก กว้าง 0.4-0.5 เซนติเมตร ยาว 3-7 เซนติเมตร ดอกแยกเพศ แยกต้น ดอกเพศผู้สีเหลืองอ่อน ออกเป็นช่อแกนคล้ายหางกระรอกตามง่ามใบ เป็นกลุ่ม กลุ่มละ 3-5 ช่อ แต่ละช่อยาว 2-4.5 เซนติเมตร ดอกเพศเมียออกเดี่ยวตามง่ามใบ รังไข่ตั้งอยู่บนก้านส่วนที่บวม ผลกลมมนหรือเบี้ยว ขนาดกว้าง 7 มิลลิเมตร ยาว 9 มิลลิเมตร สนใบพายนิยมปลูกเป็นไม้ประดับ ลำต้นใช้ทำของใช้และใบอาจใช้รักษาโรคปวดข้อได้
จัสติน เทอรู

จัสติน พอล เทอรู (เกิด 10 สิงหาคม ค.ศ. 1971) เป็นนักแสดง ผู้กำกับ และนักเขียนบทชาวอเมริกัน เขาเป็นที่รู้จักกันดีในภาพยนตร์เรื่อง "Mulholland Drive (2001)" และ "Inland Empire (2006)" ของผู้กำกับเดวิด ลินช์ นอกจากนี้เขายังเป็นที่รู้จักในฐานะนักเขียนบทภาพยนตร์หลายเรื่อง เช่น "ดาราประจัญบาน ท.ทหารจำเป็น", "มหาประลัยคนเกราะเหล็ก 2", "Rock of Ages" และ "Zoolander 2" ในปี 2014 เขายังรับบทนำในละครซีรีส์เรื่อง "The Leftovers" ทางช่องเอชบีโอ ปีถัดมาเขาแต่งงานกับนักแสดงสาว เจนนิเฟอร์ อนิสตัน
โอนต์ไบต์กุก

โอนต์ไบต์กุก (แปลตรงตัวว่า "เค้กมื้อเช้า") หรือ เปเปอร์กุก ("เค้กพริก") เป็นเค้กเครื่องเทศชนิดหนึ่งในตำรับอาหารดัตช์ ข้าวไรย์เป็นส่วนผสมที่สำคัญโดยทำให้เค้กมีสีน้ำตาลอ่อน มักแต่งกลิ่นรสด้วยเครื่องเทศอย่างกานพลู, อบเชย, ขิง, จันทน์เทศ และซักเคด (ผิวมะนาวหรือส้มหั่นเป็นชิ้นลูกเต๋าแล้วเชื่อม) ในหลายพื้นที่ของเนเธอร์แลนด์มีสูตรเค้กในท้องถิ่นเป็นของตนเอง สูตรที่มีชื่อเสียงที่สุดคือ "เอาเดอไวเฟิงกุก"  ซึ่งแต่งกลิ่นด้วยเทียนสัตตบุษย์และส่วนใหญ่รับประทานกันในภาคเหนือ
ตามธรรมเนียมแล้ว ชาวดัตช์จะเสิร์ฟโอนต์ไบต์กุกเป็นอาหารเช้าแทนขนมปังโดยทาเนยเป็นชั้นหนาไว้ด้านบน อย่างไรก็ตาม ยังนิยมเสิร์ฟเค้กชนิดนี้เป็นขนมหรืออาหารว่างด้วย เนื่องจากรสหวานของมัน
การเชื่อมโยงตามเพศ

การมีความเชื่อมโยงกับเพศ  หรือการมียีนบนโครโมโซมเพศในทางพันธุศาสตร์หมายถึงการที่การแสดงออกทางฟีโนไทป์ (ลักษณะปรากฏ) ของอัลลีลหนึ่งๆ มีความสัมพันธ์กับอัลโลโซม (โครโมโซมเพศ) ของสิ่งมีชีวิตนั้นๆ สำหรับโครโมโซมที่เป็นออโตโซมแล้วสิ่งมีชีวิตทั้งสองเพศจะมีโอกาสการแสดงออกเท่าๆ กัน (ดูหลักการของฟิชเชอร์) แต่ในกรณีมนุษย์แล้ว โครโมโซม X ของมนุษย์มียีนอยู่เป็นจำนวนมากกว่ายีนที่มีอยู่บนโครโมโซม Y จึงมีลักษณะที่สัมพันธ์กับโครโมโซม X อยู่มากกว่า
สโตรปวาเฟิล

สโตรปวาเฟิล (แปลตรงตัวว่า "ขนมรังผึ้งน้ำเชื่อม") เป็นขนมชนิดหนึ่งของเนเธอร์แลนด์ ทำจากแผ่นแป้งกลมบางประกบกัน ตรงกลางสอดไส้น้ำเชื่อมข้นหนืดเหมือนน้ำตาลเคี่ยว ขนมชนิดนี้เป็นที่นิยมในเนเธอร์แลนด์ ได้รับการคิดค้นขึ้นครั้งแรกที่เมืองเคาดา ตั้งแต่ปี 2016 ยูไนเต็ดแอร์ไลน์ ได้เสริฟสโตรปวาเฟิลเป็นของว่างอาหารเช้าฟรีสำหรับเที่ยวบินในประเทศ
ส่วนประกอบและการอบ.
แป้งสำหรับทำขนมรังผึ้งประกอบด้วย แป้งประกอบอาหาร เนย น้ำตาลแดง ยีสต์ นม และไข่ โดยนำแป้งกลม ๆ ขนาดกลางไปวางบนเตาวาเฟิลและกดเพื่อให้ได้แผ่นทรงกลมขนาดเท่า ๆ กัน หลังถูกอบขนมรังผึ้งถูกแบ่งครึ่งขณะยังอุ่นอยู่ จากนั้นจึงใส่ใส้ทำด้วยน้ำเชื่อม น้ำตาลแดง เนย และอบเชย ระหว่างสองครึ่งเพื่อติดมันเข้าด้วยกัน
ความเป็นมา.
สโตรปวาเฟิลถูกคิดค้นขึ้นครั้งแรกที่เมืองเคาดาในสมัยปลายตวรรษที่ 18 หรือต้นคริสต์ศตวรรษที่ 19 คนอบขนมปังใช้ของเหลือจากการทำเบเกอรี่เช่นเศษขนมปัง ทำให้หวานด้วยน้ำเชื่อม บ้างก็ว่าเคราร์ด กัมป์เฮยเซินเป็นผู้คิดค้นในระหว่าง ค.ศ. 1810 ปีที่เขาเปิดร้านถึง ค.ศ. 1840 นับว่าเป็นสูตรที่เก่าแก่ที่สุดของขนมรังผึ้งน้ำเชื่อม มีประมาณ 100 คนที่ขายขนมรังผึ้งน้ำเชื่อมในศตวรรษที่ 19 ที่เมืองเมืองเคาดา และในศตวรรษที่ 20 เริ่มมีโรงงานผลตเกิดขึ้น ในปี1960 มีทั้งหมด 17 โรงงานเฉพาะในเกาดาและ 4 แห่งยังดำเนินการอยู่จนถึงทุกวันนี้
แสนล้านนาที

"แสนล้านนาที" เป็นซิงเกิลของสุพล พัวศิริรักษ์ จากสตูดิโออัลบั้ม "Good Afternoon" ประพันธ์เนื้อร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย วัฒนกร ศรีวัง ออกจำหน่ายในวันที่ 28 พฤศจิกายน พ.ศ. 2553
การตอบรับ.
เพลง "แสนล้านนาที" ได้อันดับ 6 จากการจัดอันดับของ HOT FM ในชาร์ต HOT FM TOP 20 CHART หมวดเพลงไทยสากล ประจำวันที่ 15 มกราคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
แมตต์ สมิธ (นักแสดง)

แมทธิว โรเบิร์ต สมิธ (เกิด 28 ตุลาคม ค.ศ. 1982) เป็นนักแสดงชาวอังกฤษ เขาเป็นที่รู้จักกันดีในฐานะนักแสดงนำในละครซีรีส์แนววิทยาศาสตร์เรื่อง "ดอกเตอร์ฮู" ทางช่องบีบีซี ซึ่งจากบท ดอกเตอร์คนที่สิบเอ็ด ทำให้เขาได้รับการเสนอชื่อเข้าชิงรางวัลแบฟตา สาขานักแสดงนำชายยอดเยี่ยมในปี 2011
ในตอนแรกสมิธใฝ่ฝันอยากจะเป็นนักฟุตบอลอย่างมาก แต่เขาประสบอุบัติเหตุเป็นโรคกระดูกสันหลังเสื่อมทำให้เขาออกจากการเล่นกีฬา หลังจากที่เขาเข้าร่วมเป็นสมาชิกในโรงละครเยาวชนแห่งชาติและศึกษาการละครและการเขียนเชิงสร้างสรรค์ที่มหาวิทยาลัยอีสต์แองเกลีย เขาก็ได้เป็นนักแสดงในปี 2003 โดยเริ่มจากการเล่นละครเวที เช่น "Murder in the Cathedral", "Fresh Kills", "The History Boys" และ "On the Shore of the Wide World" ในโรงละครลอนดอน
สโมสรฟุตบอลเดฟโฟ

สโมสรฟุตบอลเดฟโฟ เป็นอดีตสโมสรฟุตบอลในประเทศไทย ตั้งอยู่ที่แขวงสะพานสูง เขตสะพานสูง จังหวัดกรุงเทพมหานคร เคยลงแข่งขันในระดับไทยลีก 3 ปัจจุบันหลังจากตกชั้นจากไทยลีก 3 สโมสรประสบปัญหาทางการเงินทำให้มีการเปลี่ยนผู้บริหารและโอนสิทธิให้กับสโมสรฟุตบอลรังสิต ยูไนเต็ด ในฤดูกาล 2562
ประวัติ.
สโมสรก่อตั้งขึ้นในปี พ.ศ. 2558 ในชื่อ บียู เดฟโฟ เอฟซี โดยเป็นทีมฟุตบอลที่เกิดจากการร่วมมือกันของมหาวิทยาลัยกรุงเทพและบริษัท เดฟโฟ สปอร์ต (ประเทศไทย) จำกัด เขตสะพานสูง ผู้ผลิตเสื้อผ้ากีฬา โดยใช้ผู้เล่นจากมหาวิทยาลัยกรุงเทพเป็นหลัก เริ่มส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2558 กลุ่มกรุงเทพและภาคกลาง
สโมสรลงแข่งขันอย่างเป็นทางการเป็นนัดแรกเมื่อวันที่ 15 กุมภาพันธ์ พ.ศ. 2558 ในลีกภูมิภาค ดิวิชัน 2 นัดที่บุกไปเสมอสโมสรฟุตบอลปลวกแดง ระยอง ยูไนเต็ด 1–1 ที่สนามพัฒนาสปอร์ตคลับ ก่อนที่จะพบกับชัยชนะในลีกเป็นนัดแรกเมื่อวันที่ 27 กุมภาพันธ์ ในนัดที่บุกไปชนะทหารบก เอฟซี ถึงสนามกีฬากองทัพบก 1–0 โดยการแข่งขันฤดูกาลแรกของสโมสรจบด้วยอันดับที่ 12 ในกลุ่มกรุงเทพและภาคกลาง
 "ณ วันที่ 17 มิถุนายน 2561"
ผู้เล่น.
ผู้เล่นในฤดูกาลสุดท้าย (2561).
<templatestyles src="Template:Football squad player/styles.css" />
พอลิออกโซเมทัลเลต

พอลิออกโซเมทัลเลต (สัญลักษณ์ย่อ POM) เป็นไอออนลบหลายอะตอม (polyatomic ion) ที่ประกอบด้วยอะตอมของโลหะสามอะตอมหรือมากกว่าสร้างพันธะเชื่อมกันโดยผ่านอะตอมออกซิเจนโดยเป็นโครงสร้างโดดเดี่ยวหรือโครงสร้างแบบ 0 มิติ ,ส่วนมากจะเป็นไอออนลบออกซี (oxyanion) โลหะแทรนซิชัน โลหะที่เกิดเป็นพอลิออกโซเมทัลเลตมักจะเป็นธาตุหมู่ 5-6 ของตารางธาตุ (V, Nb, Mo, W) ที่มีสถานะออกซิเดชันสูงๆ ส่วนมากแล้วพอลิออกโซเมทัลเลตจะเป็นไอออนลบที่มีสมบัติทางแม่เหล็กเป็นไดอะแมกเนติก เมื่อเป็นสารประกอบหรืออยู่ในรูปสารละลายส่วนมากจะไม่มีสีหรือมีสีส้ม สามารถแบ่งกลุ่มพอลิออกโซเมทัลเลตได้เป็น 2 กลุ่มใหญ่ตามชนิดของธาตุองค์ประกอบ ได้แก่ ไอโซพอลิออกโซเมทัลเลต (isopolymetallates) ที่ประกอบด้วยโลหะเพียงชนิดเดียวในโครงสร้าง และ เฮเทอโรพอลิออกโซเมทัลเลต (heterpolymetalates)ที่ประกอบด้วยโลหะมากกว่า 1 ชนิดหรือมีธาตุอโลหะอื่นๆอยู่ในโครงสร้างด้วย 
การเกิดพอลิออกโซเมทัลเลต.
ไอออนลบออกซีของโลหะ "d"0 เช่น VO43-, MoO42-, WO42- อาจเกิดจากการละลายสารประกอบออกไซด์ ได้แก่ V2O5, MoO3, WO3 ในสารละลายเบสที่มี pH สูงๆ เมื่อปรับ pH ของสารละลายให้ต่ำลง จะมีการ โปรโตเนต (protonate) ออกซิเจน เกิดเป็น สารประกอบที่มี M-O-OH เช่น [W(OH)O3]- and V(OH)O3]2- ซึ่งจะรวมตัวกันผ่านกระบวนการที่เรียกว่า โอเลชัน (olation) และมีการสร้างพันธะ M-O-M เพื่อเชื่อมต่อกัน ตัวอย่างการเกิด พอลิออกโซวาเนเดต ดังต่อไปนี้ 
VO43- + 8 H+ → [V4O12]4- + 4 H2O
2.5 [V4O12]4- + 6 H+ → [V10O26(OH)2]4- + 2 H2O
หากกระบวนการทำให้เป็นกรดนั้นมีไอออนลบฟอสเฟต หรือ ซิลิเคต อาจจะเกิดเป็นเฮเทอโรพอลิออกโซเมทัลได้ เช่น ไอออนลบฟอสฟอทังสเตต [PW12O40]3- ที่มีโครงสร้างแบบเคกกิน (Keggin structure)
โครงสร้าง.
โครงสร้างของพอลิออกโซเมทัลเลตมีความหลายมากดังแสดงในตารางข้างล่างนี้ โครงสร้างแบบเค็กกินเป็นตัวอย่างของโมลิบเดตและทังสเตตอาจจะมีไอออนรูปทรงสี่หน้าที่แตกต่าง
X-เม็น ศึกมนุษย์พลังเหนือโลก

X-เม็น ศึกมนุษย์พลังเหนือโลก  เป็นภาพยนตร์เรื่องแรกของภาพยนตร์เอ็กซ์เมนสร้างมาจากหนังสือการ์ตูนเอ็กซ์เมนของมาร์เวลคอมิกส์ โดยแจ็ค เคอร์บี้และสแตน ลี โดยเล่าเรื่องของวูล์ฟเวอรีนที่ได้ร่วมมือกับพวกทีมเอ็กซ์เมนได้แก่ศาสตราจาร์ย ชาร์ล เซเวียร์, ไซคลอปส์, สตอร์ม, จีน เกรย์ เพื่อช่วยเหลือโร้คจากแม็กนีโต้ ภาพยนตร์กำกับโดยไบรอัน ซิงเกอร์ และนำแสดงโดย แพทริค สจ๊วต, ฮิวจ์ แจ็คแมน, เอียน แม็กเคลเลน, ฮัลลี เบอร์รี, ฟัมเกอ ยันส์เซิน, เจมส์ มาร์สเดน, บรูซ เดวิสัน, รีเบคก้า โรมิจิน-สเตมอส, เรย์ ปาร์ค, ไทเลอร์ เมน, แอนนา แพควิน
เนื้อเรื่อง.
อีริค แลนเชอร์เขาเป็นมนุษย์กลายพันธ์ที่ควบคุมโลหะได้ทุกชนิด ซึ่งต้องการจะล้มล้างมนุษย์ และจะให้พวกมิวแทนท์ปกครองโลกแทน เขาได้ตามล่าโลแกนชายพเนจรผู้ไร้ความทรงจำผู้มีกรงเล็บอันแหลมคมและกระดูกทำจากอะดาแมนเทียม และแอนนา มารีสาวผู้ที่สามารถดูดพลังผู้อื่นได้ โลแกนและแอนนาได้หลบหนีจากเซเบอร์ทูธลูกน้องของแม็กนีโต้ระหว่างการเดินทางด้วยรถบรรทุก แต่ก็ได้รับการช่วยเหลือจากไซคลอปส์และสตอร์ม โลแกนได้พบกับจีน เกรย์ และศาสตราจาร์ย ชาร์ล เซเวียร์ที่คฤหาสถ์ของเขาและอธิบายเรื่องต่าง เรื่องที่นำเด็กๆมนุษย์กลายพันธุ์มาฝึกสอนให้ใช้พลังต่างๆไปในทางที่ดี แต่ศาสตราจาร์ย เซเวียร์ได้เล่าว่าเขาเคยเป็นเพื่อนรักกับแม็กนีโต้มาก่อน แม็กนีโต้มีเป้าหมายที่จะต้องการจะล้มล้างมนุษย์ แต่ชาร์ลปฏิเสธเขาจึงต้องแยกทางกัน และจุดประสงคืคือชาร์ลต้องการให้โลแกนมาเข้าร่วมทีมเอ็กซ์เมน แลกกับการช่วยค้นหาความทรงจำที่สูญหายไปของเขา แต่โลแกนปฏิเสธ โร้คได้เข้าไปดูดพลังของโลแกนเพื่อต้องการพลังรักษาแผล แต่โร้ครู้ว่าตัวเองทำผิดจึงหนีไปกับบ๊อบบี้ เดรกแฟนของโร้ค แต่แม็กนีโต้ได้ตามล่าโร้คจนพบและจับตัวเขาเอาไว้ ต่อมาโลแกนจึงร่วมมือกับทีมเอ็กซ์เมนเพื่อช่วยเหลือโร้คจากแม็กนีโต้
โครงสร้างแบบเคกกิน

โครงสร้างแบบเคกกิน  เป็นโครงสร้างที่เป็นที่รู้จักกันดีที่สุดในบรรดาโครงสร้างของกรดเฮเทอโรพอลี (heteropoly acids) สูตรทั่วไปของโครงสร้างแบบเคกกิน คือ [XM12O40]n- เมื่อ X เฮเทอโรอะตอม (heteroatom) ซึ่งโดยมากแล้วจะเป็น P5+ , Si4+ หรือ B3+) และ M คืออะตอมของโลหะที่ล้อมรอบไอออนลบทรงสี่หน้าของเฮเทอโรอะตอม โดยมากแล้วจะเป็น Mo และ W ส่วน O แทนออกซิเจน ทั้งนี้ ยังพบโครงสร้างแบบเคกกินในรูปของพอลิออกโซแคตไอออน (polyoxocation) อีกด้วย เช่น พอลิออกโซแคตไอออนของเหล็ก อะลูมิเนียม และ แกลเลียม เป็นต้น 
โครงสร้าง.
โครงสร้างแบบเคกกินประกอบด้วยไอออนลบรูปทรงสี่หน้าของเฮเทอโรอะตอมที่ล้อมรอบด้วยออกซิเจน 4 อะตอม โดยที่อะตอมนี้เป็นแม่แบบของโครงสร้างด้วยการเป็นแกนกลางที่ถูกล้อมรอบด้วยอะตอมโลหะที่ล้อมรอบด้วยออกซิเจนเป็นรูปทรงแปดหน้า (MO6) จำนวน 12 อะตอมโดยจัดเรียงตัวกันเป็นรูปกรง (cage-like structure) ดังรูป 1 ซึ่ง MO6 ที่จัดเรียงตัวกัน 3 อะตอมที่เป็นแต่ละด้านของพอลิออกโซเมทัลเลตสามารถเรียงตัวในลักษณะกันได้มากถึง 5 แบบ หรือ 5ไอโซเมอร์ ได้แก่ "α"-, "β"-,"γ"-, "δ"- และ "ε"-เคกกิน
ตัวอย่างโครงสร้างไอออนบวกพอลิออกโซและพอลิออกโซเมทัลเลตแบบเคกกิน
ไอออนบวกพอลิออกโซของโลหะหมู่ 13.
ไอออนบวกพอลิออกโซ [Al13O4(OH)24(H2O)12)]7+ (Al13) มีโครงสร้างแบบเคกกินที่มีไอออนลบรูปทรงสี่หน้าเป็น {AlO4} และยังพบว่ามีโครงสร้างที่เป็นรูปแบบเดียวกันของแกลเลียม หรือ Ga13 เช่นเดียวกับ GaAl12 และ GeAl12 
พอลิออกโซเมทัลเลตของเหล็ก.
เนื่องจากเหล็กและอะลูมิเนียมมีสมบัติทางเคมีที่คล้ายกัน จึงมีการเสนอว่าอาจจะมีโครงสร้างเคกกินของเหล็กที่เสถียรอยู่จริง ในปี ค.ศ. 2007 ได้มีการค้นพบและศึกษาโครงสร้างของ Fe13 โดยเป็นสารประกอบที่เรียกว่า เฟร์ริไฮไดรด์ (ferrihydrite) และในปี ค.ศ. 2015 ก็มีการสังเคราะห์ Fe13 ที่มีประจุ -17 รายงานในวารสาร Science
X-เม็น 2

X-เม็น 2  เป็นภาพยนตร์เรื่องที่ 2 ของภาพยนตร์ชุด X-เม็น สร้างมาจากหนังสือการ์ตูนเอ็กซ์เมนของมาร์เวลคอมิกส์โดยแจ็ค เคอร์บี้และสแตน ลี ภาพยนตร์กำกับโดยไบรอัน ซิงเกอร์ และนำแสดงโดย แพทริค สจ๊วต, ฮิวจ์ แจ็คแมน, เอียน แม็กเคลเลน, ฮัลลี เบอร์รี, ฟัมเกอ ยันส์เซิน, เจมส์ มาร์สเดน, บรูซ เดวิสัน, รีเบคก้า โรมิจิน-สเตมอส, ไบรอัน ค็อกซ์, เคลลี่ ฮู, แอนนา แพควิน
เนื้อเรื่อง.
ศาสตราจารย์ เอ็กซ์ได้ส่งจีน เกรย์และสตอร์มไปหาไนท์ครอว์เลอร์เพื่อชักชวนมาร่วมทีม และก็ประสบผลสำเร็จ อีกด้านหนึ่งตัวศาสตราจารย์และสก็อตต์ได้เดินทางไปหาวิลเลี่ยม สไตรเกอร์แต่ก็ถูกจับตัวไว้ อีกด้านหนึ่งคฤหาสถ์เซเวียร์ถูกโจมตีโดยวิลเลี่ยม สไตรเกอร์ซึ่งโลแกนหรือวูลฟ์เวอรีนได้พูดคุยกับบ๊อบบี้ วูลฟ์เวอรีนได้พบว่ากระดูกอะดาแมนเทียมของเขานั้นเป็นฝีมือของสไตรเกอร์ แต่วูลฟ์เวอรีนสู้กับกองทัพของสไตรเกอร์ไม่ไหวจึงพาบ๊อบบี้และแอนนาหนีไป ต่อมาพวกเขาก็ได้มารวมตัวกับพวกสตอร์ม และเดินทางไปช่วยเหลือศาสตราจารย์ เซเวียร์และสก็อตต์ โลแกนได้สู้กับเลดี้เดธสไตร์คตัวต่อตัวจนเกือบตายแต่ก็ได้ชัยชนะกลับมา และได้ขู่และทำร้ายสไตรเกอร์ แต่ระหว่างทางกลับได้เกิดคลื่นยักษ์ซัดถล่มมาที่ยานของพวกโลแกน จีนใช้พลังหยุดคลื่นเอาไว้ถ่วงเวลาไม่ให้คลื่นซัดยาน แต่สก็อตต์ไม่ยอม ยานได้ขึ้นอย่างปลอดภัยแต่จีนได้ถูกคลื่นซัดจนหายไป จึงทำให้ทุกคนเชื่อว่าจีนได้เสียชีวิตไปแล้ว สก็อตต์จึงได้นั่งร้องไห้เสียใจต่อมา
เจด (เพลง)

"เจด"  เป็นเพลงของวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายในยุโรป อเมริกาเหนือและใต้ เมื่อวันที่ 28 มิถุนายน พ.ศ. 2554 และออกจำหน่ายในญี่ปุ่น และเอเชียตะวันออกเฉียงใต้ เมื่อวันที่ 13 กรกฎาคม เป็นซิงเกิลที่ 3 ของวงนับตั้งแต่ที่เอกซ์เจแปนกลับมารวมวงอีกครั้งในปี พ.ศ. 2550 และเป็นซิงเกิลที่ 2 ที่มีสมาชิกใหม่ชื่อ สึกิโซะ มาเป็นมือกีตาร์ และยังเป็นซิงเกิลแรกที่ออกจำหน่ายทั่วโลกอีกด้วย
เบื้องหลังและการออกจำหน่าย.
ในเพลง "เจด" โยะชิกิต้องการที่จะทำเพลงที่แสดงให้เห็นว่าเอกซ์เจแปนมีการพัฒนา และยังคงมีเมโลดีที่สวยงามและความดุดัน เขากล่าวว่าขณะที่แต่งเพลงเขารู้สึกกดดันมาก ทางวงก็รู้ดีว่าพวกเขาเองต้องการขยายผลงานออกนอกญี่ปุ่นสู่ตลาดตะวันตก เนื้อเพลงจึงเป็นภาษาอังกฤษทั้งหมด ยกเว้นบรรทัดเดียวที่เป็นภาษาญี่ปุ่น เพลงนี้เขาต้องการที่จะอธิบายความเจ็บปวดที่เขาและเอกซ์เจแปนเคยได้รับมาในอดีต เขากล่าวว่า "คุณก็ต้องยอมรับมันและมองมันในแง่บวก"
เดิมมีกำหนดในการออกจำหน่ายเมื่อวันที่ 15 มีนาคม พ.ศ. 2554 แต่ทางวงได้ตัดสินใจการปล่อยซิงเกิล "เจด" ออกไป เนื่องจากเกิดแผ่นดินไหวและคลื่นสึนามิในโทโฮะกุในวันที่ 11 มีนาคม เพลง "เจด" เข้าถึงอันดับ 1 ของไอทูนส์สเปน สวีเดน และญี่ปุ่น และเข้าไปอยู่ในอันดับ 19 ในชาร์ตเจแปนฮอต 100 ของ"บิลบอร์ด"
มิวสิกวิดีโอ.
มิวสิกวิดีโอถ่ายทำเมื่อเดือนมกราคม พ.ศ. 2553 และปรากฏอยู่ในดีวีดี "เอกซ์เจแปนโชว์เคสอิน แอล.เอ. พรีเมียมโพรโทไทป์" (X Japan Showcase in L.A. Premium Prototype) กำกับโดย ดีน คาร์ ([[:en:Dean Kar[[อาร์แอนด์บีร่วมสมัย|อาร์แอนด์บี]]]) เป็นการถ่ายทำขณะที่วงกำลังทำการแสดงอยู่ที่บนโคดักเทียเตอร์ ([[:en:Kodak Theate[[อาร์แอนด์บีร่วมสมัย|อาร์แอนด์บี]]]) ใน[[ฮอลลีวูด]] [[รัฐแคลิฟอร์เนีย]] และเพิ่มเสียงผู้ชมให้กับออดิโอ
บันไดเสียงเมเจอร์

บันไดเสียงเมเจอร์  หรือ บันไดเสียงไอโอเนียน  เป็นบันไดเสียงหนึ่งที่ใช้กันมากที่สุด โดยเฉพาะดนตรีตะวันตก เป็นส่วนหนึ่งของบันไดเสียงไดอาโทนิก สร้างขึ้นจากโน้ต 7 ตัว เหมือนกับบันไดเสียงดนตรีส่วนใหญ่ โน้ตตัวที่แปดเป็นโน้ตตัวที่ซ้ำกับตัวที่หนึ่ง แต่มีความถี่เป็นสองเท่า หรือเรียกว่าออกเทฟที่สูงกว่าของโน้ตเดียวกัน (มาจากภาษาละติน "octavus" แปลว่า ลำดับที่แปด)
บันไดเสียงเมเจอร์ที่เขียนง่ายที่สุดคือ ซีเมเจอร์ ซึ่งเป็นบันไดเสียงเมเจอร์ที่ไม่มีชาร์ปหรือแฟลต
<score vorbis="1"> {
\override Score.TimeSignature #'stencil = ##f
\relative c' { 
 \clef treble \time 7/4
 c4 d e f g a b c
</score>
บันไดเสียงเมเจอร์มีความสำคัญในดนตรียุโรป โดยเฉพาะในเพลงสมัยนิยม
โครงสร้าง.
บันไดเสียงเมเจอร์เป็นบันไดเสียงไดอาโทนิก ลำดับของขั้นคู่ระหว่างโน้ตในบันไดเสียงเมเจอร์มีดังนี้
โดยที่ "เต็ม" หมายถึง เต็มเสียง (เส้นโค้งรูปตัวยูสีแดงดังรูป) และ "ครึ่ง" หมายถึง ครึ่งเสียง (เส้นหักเหลี่ยมสีแดงดังรูป)
บันไดเสียงเมเจอร์อาจมองได้เป็นกลุ่มโน้ตของเตตระคอร์ด 2 กลุ่ม โดยที่ตัวสุดท้ายของกลุ่มแรกห่างจากตัวแรกของกลุ่มที่สอง 1 เสียงเต็ม แต่ละเตตระคอร์ดจะประกอบไปด้วย 2 เสียงเต็ม แล้วตามด้วย 1 เสียงครึ่ง ดังนี้
แหล่งการปฏิวัติอุตสาหกรรมเมจิของญี่ปุ่นฯ

แหล่งมรดกจากการปฏิวัติอุตสาหกรรมของญี่ปุ่นในยุคเมจิ: การถลุงเหล็กและผลิตเหล็กกล้า การต่อเรือและการทำเหมืองถ่านหิน เป็นมรดกโลกทางวัฒนธรรมที่ประกอบด้วยสถานที่ 23 แห่ง ซึ่งส่วนใหญ่อยู่ในภาคตะวันตกเฉียงใต้ของประเทศญี่ปุ่น คือที่เมืองฮางิ จังหวัดยามางูจิ และในเมืองต่าง ๆ บนเกาะคีวชู โดยสถานที่เหล่านี้มีหลักฐานที่แสดงให้เห็นการพัฒนาด้านอุตสาหกรรมอย่างรวดเร็วของญี่ปุ่น ตั้งแต่ช่วงกลางศตวรรษที่ 19 ถึงช่วงต้นศตวรรษที่ 20 ด้วยการพัฒนาอุตสาหกรรมเหล็ก การต่อเรือ และการทำเหมืองถ่านหิน สถานที่เหล่านี้ยังเป็นตัวอย่างของกระบวนการค้นหาเทคโนโลยีของญี่ปุ่นจากยุโรปและอเมริกา ในช่วงกลางศตวรรษที่ 19 และบ่งบอกว่าเทคโนโลยีพวกนี้ถูกปรับให้เข้ากับความจำเป็นและประเพณีทางสังคมของญี่ปุ่นอย่างไร ซึ่งถือเป็นการส่งต่อการพัฒนาอุตสาหกรรมตะวันตกไปยังประเทศที่ไม่ใช่ชาติตะวันตกสำเร็จเป็นครั้งแรกด้วย และจากการปฏิวัติอุตสาหกรรมในประเทศช่วงเวลานั้น ถือเป็นการเปลี่ยนแปลงทางสังคมของญี่ปุ่นครั้งใหญ่ในทุกด้านจนทำให้ประเทศญี่ปุ่นพัฒนาประเทศแบบก้าวกระโดดจนกลายเป็นมหาอำนาจทางเศรษฐกิจในปัจุบัน
มรดกโลก.
แหล่งมรดกจากการปฏิวัติอุตสาหกรรมของญี่ปุ่นในยุคเมจิ:การถลุงเหล็กและผลิตเหล็กกล้า การต่อเรือและการทำเหมืองถ่านหิน ของญี่ปุ่นได้ขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบ็อน ประเทศเยอรมนี ด้วยข้อกำหนดและหลักเกณฑ์ในการพิจารณา ดังต่อไปนี้
แอ่งน้ำอุฟส์นูร์

แอ่งน้ำอุฟส์นูร์  เป็นพื้นที่แอ่งปิดล้อมที่อยู่เหนือสุดของเอเซียกลาง ได้ชื่อตามทะเลสาบอุฟส์นูร์ (Uvs Nuur Lake) เป็นทะเลสาบที่ใหญ่ที่สุดในประเทศมองโกเลียตามขนาดพื้นที่ครอบคลุม 3,350 ตารางกิโลเมตรที่ความสูงเหนือระดับน้ำทะเล 759 เมตร ทะเลสาบที่กว้าง ตื้น และเค็มมาก มีความสำคัญต่อนกอพยพ นกน้ำ และนกทะเล แหล่งนี้ประกอบด้วยพื้นที่อนุรักษ์ 12 พื้นที่ เป็นตัวแทนของเขตชีวภาพสำคัญของยูเรเซีย (Eurasia) ตะวันออก ระบบนิเวศแบบสเต็ปป์ หรือทุ่งหญ้าสเต็ปป์ รองรับความหลากหลายอย่างมากของนก ทะเลทรายเป็นที่อยู่อาศัยของหนูทะเลทราย เช่น เจอร์บิล  เจอร์บัว  และโพลแคทลายหินอ่อน  ที่หายาก ภูเขาเหล่านี้เป็นที่หลบภัยของสัตว์ที่อยู่ในภาวะเสี่ยงต่อการสูญพันธุ์คือเสือดาวหิมะ แกะภูเขา (อาร์กาลี) และเอเซียติก ไอเบ็กซ์ (Asiatic ibex แพะภูเขาขนิดหนึ่ง)
มรดกโลก.
แอ่งน้ำอุฟส์นูร์ได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 27 เมื่อปี พ.ศ. 2546 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังต่อไปนี้
สหพันธ์มวยไทยและสาขาวิชาที่เกี่ยวข้องแห่งประเทศฝรั่งเศส

สหพันธ์มวยไทยและสาขาวิชาที่เกี่ยวข้อง (อักษรย่อ: FMDA) เป็นสหพันธ์เพื่อการจัดการส่งเสริมกีฬามวยไทยสำหรับชาวฝรั่งเศส ในประเทศฝรั่งเศส
สาขาวิชาที่เกี่ยวข้อง.
สาขาวิชาที่เกี่ยวข้องกับองค์กรนี้คือ มวยไทยโบราณ (ซึ่งเป็นการรวมตัวกันของมวยแข็งและมวยอ่อนในศิลปะการต่อสู้ไทยสายต่าง ๆ อันได้แก่ มวยไชยา, มวยโคราช, มวยลพบุรี และมวยท่าเสา) และรูปแบบทางเทคนิค ที่ได้แรงบันดาลใจจากวานรเผือก (หนุมาน) รวมถึงมวยไทยเลิศฤทธิ์ (มวยโบราณสำหรับกองทัพ), กระบี่กระบอง (การใช้อาวุธแบบดั้งเดิม) และวิชาเชิงกลยุทธ์ (เทคนิคการป้องกัน)
สะพานลูเดินดอร์ฟ

สะพานลูเดินดอร์ฟ  ในต้นเดือนมีนาคม ค.ศ. 1945 เป็นสะพานข้ามแม่น้ำไรน์ในประเทศเยอรมนีหนึ่งในสองแห่งที่ยังเหลืออยู่เมื่อถูกกำลังกองทัพบกสหรัฐยึดระหว่างยุทธการที่เรมาเกินในช่วงปลายสงครามโลกครั้งที่สอง สะพานลูเดินดอร์ฟสร้างในสงครามโลกครั้งที่หนึ่งเพื่อช่วยส่งกำลังเพิ่มเติมและการส่งกำลังให้ทหารเยอรมันในแนวรบด้านตะวันตก ซึ่งเชื่อมเรมาเกินบนฝั่งตะวันตกและหมู่บ้านแอร์เพิลบนฝั่งตะวันออกระหว่างสองเขาที่ขนาบแม่น้ำ ถูกตั้งชื่อตามพลเอกเอริช ลูเดินดอร์ฟ
เมื่อสิ้นสุดปฏิบัติการช่างตัดไม้ (1–7 มีนาคม ค.ศ. 1945) ทหารกองทัพที่ 1 แห่งสหรัฐมาถึงเรมาเกินและประหลาดใจที่พบว่าสะพานยังอยู่ การยึดสะพานนี้ทำให้กองทัพบกสหรัฐสถาปนาหัวสะพานบนฝั่งตะวันออกของแม่น้ำไรน์ หลังกำลังสหรัฐยึดสะพาน เยอรมนีพยายามทำลายอยู่หลายครั้งจนถล่มในวันที่ 17 มีนาคม ค.ศ. 1945 สิบวันหลังถูกยึด ฆ่าทหารช่างสหรัฐ 28 นาย ระหว่างที่สะพานยังอยู่ สะพานทำให้กองทัพบกสหรัฐวางกำลังทหาร 25,000 นาย หกกองพลทหารบกกับรถถัง ปืนใหญ่และรถบรรทุกจำนวนมากข้ามแม่น้ำไรน์ สะพานนี้ไม่เคยถูกสร้างใหม่ หอคอยบนฝั่งตะวันตกถูกเปลี่ยนเป็นพิพิธภัณฑ์และหอคอยบนฝั่งตะวันออกเป็นที่แสดง
ภูมิทัศน์วัฒนธรรมหุบเขาออร์ค็อง

ภูมิทัศน์วัฒนธรรมหุบเขาออร์ค็อง (Орхоны хөндийн соёлын дурсгал) มีพื้นที่ 121,967 เฮกตาร์ ตั้งอยู่รอบบริเวณผืนทุ่งกว้างบนสองฝั่งแม่น้ำออร์ค็อง และแหล่งโบราณคดีมากมายที่มีอายุถึงคริสต์ศตวรรษที่ 6 (พุทธศตวรรษที่ 11) บริเวณนี้ยังรวมคาราคอรม เมืองหลวงในคริสต์ศตวรรษที่ 13–14 (พุทธศตวรรษที่ 18–19) ของอาณาจักรเจงกิส ข่าน เข้าไว้ด้วย กล่าวโดยรวมสิ่งที่หลงเหลือในบริเวณนี้ สะท้อนให้เห็นถึงสายสัมพันธ์ที่เชื่อมโยงระหว่างชนเผ่าร่อนเร่ สังคมปศุสัตว์ และศูนย์กลางการปกครองและศาสนา และความสำคัญของหุบเขาออร์ค็องในประวัติศาสตร์ของเอเชียกลาง ทุ่งหญ้ายังคงถูกใช้เลี้ยงสัตว์โดยชนเผ่าเร่รอนมองโกเลียน
มรดกโลก.
ภูมิทัศน์วัฒนธรรมหุบเขาออร์ค็องได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 28 เมื่อ พ.ศ. 2547 ที่เมืองซูโจว ประเทศจีน ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
กุยบอโน

กุยบอโน  ความหมายตามอักษรว่า "เพื่อประโยชน์ผู้ใด" (to whose profit?) เป็นวลีภาษาละตินที่ยังใช้กันอยู่ เป็นคำถามนิติเวชสำคัญในการสืบสวนทางกฎหมายและตำรวจ คือ การหาว่าผู้ใดมีเหตุจูงใจอาชญากรรม กุยบอโนเป็นภาษิตที่ใช้เพื่อแนะเหตุจูงใจเร้นหรือเพื่อชี้ว่าผู้ที่รับผิดชอบบางสิ่งอาจไม่เป็นผู้ที่ดูเหมือนเป็นในตอนแรก
โดยทั่วไปวลีนี้ใช้แนะว่าอาจพบบุคคลหรือกลุ่มบุคคลที่มีความผิดฐานก่ออาชญากรรมในหมู่ผู้ที่ได้ประโยชน์ โดยมุ่งหาประโยชน์ทางการเงินเป็นหลัก ผู้ที่ได้ประโยชน์อาจไม่ประจักษ์เสมอไป ตัวอย่างเช่น อาจเบี่ยงความสนใจไปแพะรับบาปได้สำเร็จ เป็นต้น
บูร์คันคัลดุน

ภูเขาบูร์คันคัลดุน ตั้งอยู่ทางตะวันออกเฉียงเหนือของประเทศมองโกเลีย อยู่ตอนกลางของเทือกเขาเคนติอี ที่ซึ่งที่ราบอันกว้างใหญ่ของมองโกเลียไปบรรจบกับป่าสนเขาไซบีเรีย ของประเทศรัสเซีย
ภูเขาบูร์คันคัลดุน มีความเชื่อมโยงกับการบูชาภูเขาศักดิ์สิทธิ์ รวมทั้งแม่น้ำและโอโวโอ (Ovoo: กองหินของคนทรง) ด้วยพิธีการต่าง ๆ ซึ่งเกิดจากการผสมผสานกันระหว่างพิธีกรรมของคนทรงในยุคโบราณ และพิธีการของศาสนาพุทธ ภูเขาแห่งนี้ยังเป็นสถานที่ที่เชื่อกันว่า เป็นที่เกิดและที่ฝังศพของ เจงกีส ข่าน ผู้ก่อตั้งจักรวรรดิมองโกล และพบหลักฐานว่า เจงกีส ข่าน สร้างการบูชาภูเขาขึ้น เพื่อสร้างความสามัคคีแก่ชาวมองโกล
มรดกโลก.
ภูเขาใหญ่บูร์คันคัลดุนและภูมิทัศน์ศักดิ์สิทธิ์โดยรอบได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบอนน์ ประเทศเยอรมนีด้วยข้อกำหนดและหลักเกณฑ์ในการพิจารณา ดังต่อไปนี้
กัญญา ลีนุตพงษ์

กัญญา ลีนุตพงษ์ หรือ "ผึ้ง" ทายาทเจ้าของอาณาจักรรถยนต์ยนตรกิจ ผู้นำเข้าและจัดจำหน่ายรถยนต์ "เกีย" "เปอโยต์" ฯลฯ เกิดเมื่อวันที่ 11 มกราคม พ.ศ. 2533 เป็นอดีตนักแสดงซึ่งมีผลงานละครเพียงไม่กี่เรื่อง และเป็นลูกพี่ลูกน้องของ พิมพาภรณ์ ลีนุตพงษ์ ซึ่งเป็นอดีตนักแสดงเช่นกัน 
ประวัติ.
กัญญา ลีนุตพงษ์ สำเร็จการศึกษาระดับ High School ที่ Shrewsbury International School และระดับปริญญาตรีจาก คณะนิเทศศาสตร์ จุฬาลงกรณ์มหาวิทยาลัย สาขาการจัดการการสื่อสาร (ภาคภาษาอังกฤษ) เริ่มเข้าวงการจากภาพยนตร์โฆษณา, มิวสิควีดีโอ และถ่ายแบบตามนิตยสารต่าง ๆ เช่น นิตยสาร Seventeen, Mars, Knock Knock เป็นต้น ผลงานมิวสิควีดีโอที่สร้างชื่อ ในเพลง "โทรมาว่ารัก" ของ บี้ สุกฤษฎิ์ วิเศษแก้ว และเพลง "ดูแลเขาให้ดีดี" ของ ดา เอ็นโดรฟิน และผลงานละครที่ผลิตโดยบริษัท เอ็กแซ็กท์สองเรื่องในปี พ.ศ. 2551 เรื่องแรกคือ ตราบสิ้นดินฟ้า โดยรับบทเป็น กรวิก บุตรสาวของ สร้อย ซึ่งแสดงโดย แหม่ม คัทลียา แมคอินทอช ต่อมาจึงรับบทเป็นนางเอกเต็มตัวเรื่อง เงาอโศก โดยรับบทเป็น ปี่ หรือ ปิยะฉัตร เด็กสาวกำพร้าผู้น่าสงสาร คู่กับ ป้อง ณวัฒน์ กุลรัตนรักษ์ 
ปัจจุบัน กัญญาได้อำลาวงการแสดง แต่ยังคงรับงานถ่ายแบบและโฆษณาอยู่เนือง ๆ
เอฟ. เมอร์รีย์ เอบราฮัม

เอฟ. เมอร์รีย์ เอบราฮัม (เกิด 24 ตุลาคม ค.ศ. 1939) หรือชื่อเกิดว่า เมอร์รีย์ เอบราฮัม เป็นนักแสดงชาวอเมริกัน เขาเป็นที่นิยมในคริสต์ทศวรรษ 1980 หลังจากชนะรางวัลออสการ์ สาขานักแสดงนำชายยอดเยี่ยม จากบทบาท อันโตนีโอ ซาลีเอรี ในภาพยนตร์เรื่อง "อมาเดอุส (1984)" เขาปรากฏตัวในหลายบทบาททั้งแสดงนำและสมทบในภาพยนตร์หลายเรื่อง เช่น "All the President's Men (1976)", "Scarface (1983)", "The Name of the Rose (1986)", "Last Action Hero (1993)", "Star Trek: Insurrection (1998)", "Finding Forrester (2000)", "Inside Llewyn Davis (2013)" และ "The Grand Budapest Hotel (2014)" นอกจากนี้เขายังเป็นที่รู้จักในวงการโทรทัศน์และละคร และซีรีส์เรื่อง "โฮมแลนด์ (2012)" ยังส่งผลให้เขาได้รับการเสนอชื่อเข้าชิงรางวัลเอ็มมีและรางวัลแซกอวอร์ดสเป็นครั้งแรกอีกด้วย
นอกจากนี้ อับราฮัมยังเป็นผู้ให้เสียงคอนชู เทพเจ้าแห่งดวงจันทร์ หนึ่งในตัวละครหลักของซีรีส์ มูนไนท์ ออกฉายทางดิสนีย์+ ซึ่งเป็นซีรีส์จากด้วย
ไทยลีก (บริษัท)

บริษัท ไทยลีก จำกัด (ชื่อย่อ: TL) เป็นบริษัทบริหารการจัดการแข่งขันฟุตบอลลีกอาชีพ ถือหุ้นโดยสมาคมกีฬาฟุตบอลแห่งประเทศไทย ก่อตั้งขึ้นเมื่อวันที่ 29 กรกฎาคม พ.ศ. 2559 ในการประชุมของสภากรรมการขณะมี พลตำรวจเอก สมยศ พุ่มพันธุ์ม่วง เป็นนายกสมาคมฯ โดยก่อตั้งแทน "บริษัท ไทยพรีเมียร์ลีก จำกัด" ซึ่งได้ทำงานมาตั้งแต่ พ.ศ. 2552
ประวัติ.
ใน พ.ศ. 2552 สมาพันธ์ฟุตบอลเอเชีย ออกระเบียบว่าด้วยความเป็นสโมสรฟุตบอลอาชีพอย่างสมบูรณ์แบบ สมาคมฟุตบอลแห่งประเทศไทย ในพระบรมราชูปถัมภ์ ซึ่งในขณะนั้น วรวีร์ มะกูดี เป็นนายกสมาคมฯ จึงต้องดำเนินการจัดตั้ง "บริษัท ไทยพรีเมียร์ลีก จำกัด" ขึ้นเพื่อจัดการแข่งขันฟุตบอลลีกภายในประเทศอย่างเป็นอาชีพที่แท้จริง โดยมีวิชิต แย้มบุญเรือง อดีตนักฟุตบอลทีมชาติไทย เป็นประธานกรรมการคนแรก (ประธานคนสุดท้ายคือ องอาจ ก่อสินค้า) และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารสโมสร ส่งผลให้มีการแข่งขันเชิงรูปแบบ การบริหารจัดการให้เป็นมืออาชีพยิ่งขึ้น รวมทั้งแพร่หลายออกไปยังส่วนภูมิภาคทั่วประเทศ จากเดิมที่สโมสรฟุตบอลต่าง ๆ จะกระจุกตัวอยู่ในเขตกรุงเทพมหานครและปริมณฑลเท่านั้น จึงกลับมาเป็นที่นิยมของแฟนฟุตบอลไทยอีกครั้ง
ภายหลังจากการเลือกตั้งนายกสมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ พ.ศ. 2559 ซึ่ง พล.ต.อ.สมยศ พุ่มพันธุ์ม่วง ที่ได้รับเลือกจากสโมสรสมาชิกให้ดำรงตำแหน่งนายกสมาคมคนใหม่ได้ประกาศว่า ได้ทำการจดทะเบียนจัดตั้งบริษัทใหม่ขึ้นมาทำหน้าที่แทน "บริษัท ไทยพรีเมียร์ลีก จำกัด" เรียบร้อยแล้วโดยใช้ชื่อว่า บริษัท พรีเมียร์ลีกไทยแลนด์ จำกัด และได้แต่งตั้ง พล.ต.ท.บริหาร เสี่ยงอารมณ์ เป็นประธานเจ้าหน้าที่บริหาร กับ เบนจามิน ตัน ผู้อำนวยการด้านการแข่งขันสโมสรของสมาพันธ์ฟุตบอลเอเชีย เป็นรองประธานเจ้าหน้าที่บริหาร ต่อมา พล.ต.อ.สมยศได้แต่งตั้ง พล.ต.อ.จักรทิพย์ ชัยจินดา ผู้บัญชาการตำรวจแห่งชาติในขณะนั้นเป็นประธานบริษัท 
เมื่อวันที่ 29 กรกฎาคม พ.ศ. 2559 พล.ต.อ.สมยศ พุ่มพันธุ์ม่วง ได้ดำเนินการจดทะเบียนจัดตั้ง บริษัท ไทยลีก จำกัด ขึ้นมาแทนที่บริษัท พรีเมียร์ลีกไทยแลนด์ จำกัด และเมื่อวันที่ 16 สิงหาคม พ.ศ. 2559 พล.ต.อ.สมยศ พุ่มพันธุ์ม่วงได้โอนหุ้นจำนวน 99.98% ให้กับสมาคมกีฬาฟุตบอลแห่งประเทศไทยฯ ตามคำแนะนำของฟีฟ่า
กระทั่งวันที่ 21 เมษายน พ.ศ. 2560 บริษัท ไทยลีก จำกัด ได้ย้ายที่ทำการมาอยู่ที่ ชั้น 14 อาคารจิตต์อุทัย ถนนรามคำแหง แขวงหัวหมาก เขตบางกะปิ และต่อมาเมื่อวันที่ 25 เมษายน พ.ศ. 2566 ได้ย้ายที่ทำการมาใช้รวมกับสมาคมกีฬาฟุตบอลแห่งประเทศไทยฯ ที่อาคาร House of Thai Football ภายในศูนย์กีฬาหัวหมาก
โรคเฮิร์ซปรุง

โรคเฮิร์ซปรุง  หรือลำไส้ใหญ่โป่งพองแต่กำเนิด  เป็นความผิดปกติแต่กำเนิดชนิดหนึ่งที่ทำให้ลำไส้บางส่วนไม่มีเซลล์ประสาท ทำให้ลำไส้ส่วนที่เป็นโรคบีบตัวตลอดเวลา เกิดเป็นภาวะลำไส้อุดตันขึ้น ผู้ป่วยมักมีอาการท้องผูก อาการอื่นที่พบได้ ได้แก่ อาเจียน ปวดท้อง ถ่ายเหลว การเจริญเติบโตบกพร่อง ส่วนใหญ่มักเริ่มแสดงอาการที่อายุไม่เกิน 2 เดือน ภาวะแทรกซ้อนที่พบได้ เช่น ลำไส้อักเสบ ลำไส้โป่งพอง ลำไส้อุดตัน และลำไส้ทะลุ เป็นต้น
โรคนี้อาจพบเป็นโรคเดี่ยว หรือพบร่วมกับความผิดปกติทางพันธุกรรมอื่นๆ เช่น กลุ่มอาการดาวน์ กลุ่มอาการวาร์เดนเบิร์ก เป็นต้น กรณีพบเป็นโรคเดี่ยวนั้นราวครึ่งหนึ่งจะเกิดจากการกลายพันธุ์ของยีนเดี่ยว และประมาณ 20% จะพบว่ามีความเชื่อมโยงกับการเกิดโรคในครอบครัว การกลายพันธุ์ต่างๆ เหล่านี้ บางชนิดถ่ายทอดแบบออโตโซมลักษณะเด่น นอกจากนี้แล้วยังมีผู้ป่วยจำนวนหนึ่งที่หาสาเหตุของโรคไม่พบ พ่อแม่ที่มีลูกคนหนึ่งเป็นโรคนี้แล้วจะมีโอกาส 4% ที่ลูกคนต่อไปจะเป็นโรคนี้ด้วย โรคนี้แบ่งออกเป็น 2 ชนิด คือแบบส่วนลำไส้สั้น กับแบบส่วนลำไส้ยาว แบ่งชนิดตามความยาวของลำไส้ที่เกิดโรค บางครั้งอาจพบว่าเป็นที่ลำไส้เล็กได้ด้วย แต่พบน้อยมาก การวินิจฉัยทำได้โดยดูจากอาการและอาการแสดง การยืนยันการวินิจฉัยทำได้โดยการตัดชิ้นเนื้อออกตรวจ
การรักษาทำได้โดยการผ่าตัดเอาส่วนของลำไส้ที่เป็นโรคออก ขั้นตอนการผ่าตัดจะมีการดึงเอาลำไส้ส่วนที่เป็นโรคผ่านออกทางทวารหนักแล้วตัดออก จึงนิยมเรียกว่าการผ่าตัดแบบ "pull through" (ดึงผ่าน) ผู้ป่วยบางรายอาจจำเป็นต้องรับการปลูกถ่ายลำไส้เพิ่มเติมด้วย โรคนี้พบได้ในทารกแรกเกิดประมาณ 1 ใน 5,000 คน โดยพบในทารกเพศชายบ่อยกว่าทารกเพศหญิง ภาวะนี้เคยถูกบรรยายไว้เป็นครั้งแรกเมื่อ ค.ศ. 1691 โดยนักกายวิภาคศาสตร์ชาวดัทช์ชื่อ Frederik Ruysch และได้ชื่อตามแพทย์ชาวเดนมาร์ก Harald Hirschsprung ซึ่งได้บรรยายภาวะนี้ไว้อีกครั้งเมื่อ ค.ศ. 1888
คำสั่งที่ 227

คำสั่งที่ 227 ("Prikaz No. 227") เป็นคำสั่งที่ถูกประกาศบังคับใช้ เมื่อวันที่ 28 กรกฎาคม ค.ศ. 1942 โดยโจเซฟ สตาลิน ซึ่งดำรงตำแหน่งกรรมการราษฎรฝ่ายกลาโหม เป็นที่รู้จักจากคอลัมน์ว่า "ห้ามถอยแม้แต่ก้าวเดียว"  ซึ่งต่อมากลายเป็นเป็นคำขวัญหลักของบรรดาหนังสือพิมพ์โซเวียตในช่วงฤดูร้อน ค.ศ. 1942 
คำสั่งที่จัดตั้งขึ้นมานั้นโดยแต่ละแนวรบจะต้องสร้างกองพันทหารนักโทษเดนตายหนึ่งถึงสามกองพัน ซึ่งจะถูกส่งไปยังส่วนที่อันตรายมากที่สุดของแนวรบ ตั้งแต่ ค.ศ. 1942 ถึง ค.ศ. 1945 จำนวนบุคลากรในกองทัพแดงทั้งหมด 422,700 นาย ที่ถูกตัดสินให้ไปอยู่ในกองพันทหารนักโทษเดนตายอันเป็นผลมาจากศาลทหาร คำสั่งนี้ยังได้สั่งให้แต่ละกองทัพต้องสร้าง"กองทหารสกัดกั้น"(blocking detachments) ไว้ที่แนวหลังซึ่งจะทำการยิงใส่ "ผู้ที่มีความหวาดกลัวและขี้ขลาด" ในช่วงสามเดือนแรก กองทหารสกัดกั้นได้ทำการยิงใส่ทหารนักโทษเดนตายจำนวน 1,000 นาย และส่ง 24,000 นายมายังกองพันทหารนักโทษเดนตาย ในเดือนตุลาคม ค.ศ. 1942 ความคิดของกองทหารสกัดกั้นที่ประจำการได้ลดลงอย่างเงียบ ๆ
ด้วยจุดประสงค์เพื่อเสริมสร้างขวัญกำลังใจของกองทัพแดงอย่างหนักแน่นและมุ่งเน้นถึงความรักชาติ มันมีผลกระทบที่เป็นอันตรายและไม่ได้ถูกนำมาใช้อย่างต่อเนื่องโดยผู้บัญชาการที่มองเห็นว่า การโยกย้ายกองกำลังเพื่อสร้างกองทหารสกัดกั้นเป็นการสูญเสียกำลังคน วันที่ 29 ตุลาคม ค.ศ. 1944 กองทหารสกัดกั้นได้ถูกปลดโดยคำสั่งที่ 349 ของสตาลิน ที่กล่าวอ้างถึงสถานการณ์ที่เปลี่ยนแปลงไปในแนวรบ
ร้อยแก้ว (เพลงธนกฤต พานิชวิทย์)

"ร้อยแก้ว (Slam Drunk)" เป็นซิงเกิลของธนกฤต พานิชวิทย์ ร่วมกับ กอล์ฟ ฟักกลิ้ง ฮีโร่ ออกจำหน่ายในวันที่ 27 พฤศจิกายน พ.ศ. 2558
เนื้อหาของเพลงพูดถึง ข้อคิดจากการดื่มแล้วการคิดอย่างมีสติเพื่อทบทวนเรื่องราวความรักที่ผ่านมาด้วยความเข้าใจ จากจุดเริ่มต้นอันหอมหวาน จนถึงปลายทางที่ได้รู้ว่าทุกอย่างมันไม่เคยจริง ใช้หนึ่งแก้ว ต่อหนึ่งเหตุการณ์ ให้ความรู้สึกทำงานไปพร้อมกับเวลาในขณะนั้น แล้วเราจะพบจุด “พอ” ของการดื่มครั้งนี้
ส่วนมิวสิกวีดีโอนี้เผยแพร่ครั้งแรกเมื่อวันที่ 8 ธันวาคม พ.ศ. 2558 กำกับโดย สกัณห์ อายุรพงศ์ โดยมี จิ๊บบี้ ตะวัน แซ่ตั้ง และขวัญ ศิริขวัญ ชินโชติ พูดถึงเรื่องของชาย – หญิง ที่เป็นตัวแทนของผู้ชาย กับผู้หญิงทั่วโลกที่มีมุมมองในการแก้ปัญหาที่ต่างกัน อย่างในเพลงนี้เป็นการพูดถึงการดื่มแบบมีสติ หลังจากดื่มจนเข้าใจว่าการที่เราดื่มเข้าไปมากเท่าไหร่ก็ไม่ได้ช่วยอะไรสุดท้ายคนที่คิดได้ก่อนต้องวางแก้ที่เป็นปัญหาและก้าวเดินต่อไป
การตอบรับ.
เพลง "ร้อยแก้ว (Slam Drunk)" ได้อันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ดาวอังคาร (เพลงธนกฤต พานิชวิทย์)

"ดาวอังคาร (MARS)" เป็นซิงเกิลของธนกฤต พานิชวิทย์ ประพันธ์คำร้อง-แต่งทำนองโดย ธนกฤต พานิชวิทย์ ออกจำหน่ายในวันที่ 11 พฤศจิกายน พ.ศ. 2557
เนื้อหาเพลงนี้ว่านแต่งขึ้นจากป­ระสบการณ์การใช้ชีวิตของเขาเขาจึงอยากชวนท­ุกคนที่ กาลัง รู้สึกเหนื่อยหน่ายกับการทางาน ท่ามกลางโต๊ะประชุมอันแสนวุ่น วายและเต็มไปด้วยความเครียด ให้กลับมาสดใสอีกครั้งด้วยการมองใครสักคนใ­นนั้นที่ทำให้คุณรู้สึกชุ่มชื่นหัวใจเพราะ­ใครคนนั้นเขาจะทำให้ทุกๆวันของการทำงานของ­คุณมีความหมายและกลายเป็นสีชมพูขึ้นมาทันท­ี...
การตอบรับ.
เพลง "ดาวอังคาร (MARS)" ได้อันดับสูงสุดที่ 16 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 21 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กังฟูแพนด้า 3

กังฟูแพนด้า 3 (อังกฤษ : Kung Fu Panda 3) สร้างโดยบริษัท ดรีมเวิร์กสแอนิเมชัน และ โอเรียนทัลดรีมเวิร์กส จัดฉายโดย ทเวนตีท์เซนจูรีฟอกซ์ เป็นภาพยนตร์ภาคต่อของ กังฟูแพนด้า 2 โดยภาพยนตร์เรื่องนี้ได้รับการสร้างต้นฉบับเป็น 2 ภาษา คือ ภาษาอังกฤษ และภาษาจีนกลาง ภาพยนตร์เรื่องนี้เริ่มฉายในวันที่ 23 มกราคม ค.ศ. 2016 ในประเทศจีน, 29 มกราคมในสหรัฐ ส่วนในประเทศไทย กำหนดฉายในวันที่ 10 มีนาคม ค.ศ. 2016
"กังฟูแพนด้า 3" ได้รับรางวัลชนะเลิศ ASCAP Award ในสาขา Top Box Office Films นอกจากนี้ ยังถูกเสนอชื่อเข้าชิงรางวัลอีกหลายรายการ ได้แก่ แอนนีอะวอร์ด, ซิกท์บีไฮด์เดอะวอยซ์แอกเตอส์อะวอดส์, บริติชอะคาเดมีชิลเดรนส์อะวอดส์, สมาคมวิจารณ์ภาพยนตร์จอร์เจีย, โกลเดนเทรลเลอร์อะวอร์ด, คิดชอยซ์อะวอร์ด, เอ็มทีวี มูฟวีอะวอร์ด และ แซทเทิร์นอะวอร์ด และมีภาคต่ออย่าง"กังฟูแพนด้า 4" มีกำหนดเข้าฉายในวันที่ 7 มีนาคม ค.ศ. 2024
X-เม็น รวมพลังประจัญบาน

X-เม็น รวมพลังประจัญบาน  เป็นภาพยนตร์เรื่องที่ 3 ของภาพยนตร์ชุด X-เม็น เป็นภาพยนตร์เอ็กซ์เมนเรื่องแรกที่ไม่ได้กำกับโดยไบรอัน ซิงเกอร์ สร้างมาจากหนังสือการ์ตูนเรื่องเอ็กซ์เมน โดยแจ็ค เคอร์บี้ และ สแตน ลี นำแสดงโดยฮิว แจ็กแมน, ฮัลลี เบอร์รี, เอียน แม็กเคลเลน, ฟัมเกอ ยันส์เซิน, แอนนา แพควิน, เคลซี่ แกรมเมอร์, เจมส์ มาร์สเดน, รีเบคก้า โรมิจิน-สเตมอส, ชอว์น แอชมอร์, อารอน สแตนฟอร์ด, วินนี่ โจนส์, แพทริค สจ๊วต
ภาพยนตรเรื่องนี้ออกฉายรอบปฐมทัศน์ในวันที่25 พฤษภาคม พ.ศ. 2549 และออกฉายรอบทั่วไปในวันที่ 26 พฤษภาคม พ.ศ. 2549
เรื่องย่อ.
รัฐบาลได้ทำการประกาศว่ามียารักษาพวกมนุษย์กลายพันธุ์ให้กลับมาเป็นเหมือนเดิม แต่แม็กนีโต้ไม่ยอมจึงส่งมิสทีคไปฆาตกรรมนักวิทยาศาสตร์ที่คิดค้นยา หลังจากการหายสาปสูญของจีน เกรย์ สก็อตต์ ซัมเมอร์รู้สึกถึงพลังของจีน เกรย์ที่ทะเลสาบแห่งหนึ่ง จึงได้ขี่มอเตอร์ไซด์ไปที่แม่น้ำแห่งหนึ่งและได้พบกับจีน จีนได้สั่งให้สก็อตต์ถอดแว่นตา สก็อตต์แว่นตาและจูบกับจีนที่ทะเลสาบแต่เกิดระเบิดขึ้นที่นั่นสก็อตต์เสียชีวิต จีนหมดสติ จนศาสตราจารย์ เอ็กซ์มาพบเข้าและพากลับไปที่คฤหาสถ์ ศาสตราจารย์ เอ็กซ์ได้บอกกับโลแกนว่าจีนอาจจะเปลี่ยนไปไม่เหมือนเดิมพลังของเธอไม่มีขีดจำกัดดั่งนกฟินิกซ์ที่ทำตามสัญชาตญาณของตัวเอง โลแกนได้เฝ้าจีนอยู่ ต่อมาจีนฟื้นขึ้นมาและมีเพศสัมพันธุ์กัน เขาได้พบว่าจีนเปลี่ยนไปจากคนใจเย็น จิตใจดีเป็นคนใจร้อน อารณ์รุนแรง จีนได้ถล่มคฤหาสถ์และหนีกลับบ้านของพ่อแม่ของเขา ซึ่งไม่ได้อยู่ที่บ้าน อีกด้านหนึ่งมิสทีคได้ถูกพวกรัฐบาลจับและถูกโดยสารในรถบรรทุก แต่แม็กนีโต้ได้มาช่วยเหลือหล่อนไว้ และช่วยจักเกอร์น็อตไว้ แต่มิสทีคถูกฉีดยาที่ทำให้กลับมาเป็นมนุษย์ แม็กนีโต้จึงทิ้งมิสทีคไว้ในรถบรรทุก เขารวบรวมพวกมนุษย์กลายพันธุ์ที่ไม่เห็นด้วยกับการกลับมาเป็นมนุษย์ธรรมดา รวมถึงจีน เกรย์ทีเปลี่ยนไป ศาสตราจารย์ เอ็กซ์,โลแกนกับสตอร์มก็ได้เดินทางไปหาจีนที่บ้านของเขาเช่นเดียวกับแม็กนีโต้ โลแกนกับสตอร์มถูกจักเกอร์นอตอัดจนสู้ไม่ได้ ศาสตราจารย์ เอ็กซ์ถูกจีนฆ่าตาย จีนเข้าร่วมกับพวกแม็กนีโต้เพื่อช่วยกันล้มล้างมนุษย์และพวกมนุษย์กลายพันธุ์ที่ต่อต้าน โลแกนรวบรวมทีมเอ็กซ์เมนที่เหลืออยู่ได้แก่สตอร์มโคลอสซัสไอซ์แมนโร้คบีสต์ชาโดว์แคทและแองเจิลเป็นต้น. โลแกนกับบีสต์ได้ฉีดยาที่ทำให้กลับมาเป็นมนุษย์ธรรมดาให้กับแม็กนีโต้ แม็กนีโต้กลายเป็นคนธรรมดา โลแกนได้สังหารจีนเกรย์หรือฟินิกซ์ ฝ่ายแม็กนีโต้ได้พ่ายแพ้ทีมเอ็กซ์เมน แต่ความลับถูกเปิดเผยศาสตราจารย์ เอ็กซ์ยังไม่ตายแต่ร่างกายบาดเจ็บสาหัส ส่วนแม็กนีโต้ก็ได้นั่งอยู่ในสวนสาธารณะ และโบกมือไปมาเพื่อให้หมากรุกเหล็กขยับแต่ก็ไม่สำเร็จ
*ฮาร์ลีย์ แรม เป็น จีน เกรย์ ในวัยเด็ก
* เคย์เด็น บอยด์ เป็น วอร์เร็น เวิร์ทธิงตัน ที่สาม วัยเด็ก
โฟลว์ไรเดอร์

โฟลว์ไรเดอร์ (อังกฤษ: Flowriding) เป็นกีฬาเอ็กซ์ตรีมประเภทหนึ่งที่ได้รับอิทธิพลมาจากกีฬาหลายชนิด เช่น สเก็ตบอร์ด การโต้คลื่น สโนว์บอร์ด และเวคเบอร์ด ที่มีวิธีการเล่นโดยให้ผู้เล่นโต้คลื่นบนเครื่องจำลองคลื่นเทียมซึ่งมีความเร็ว 38 กม./ชม. ถึง 48 กม./ชม. กีฬาชนิดนี้ถูกคิดค้นขึ้นในปี พ.ศ.2531 ที่รัฐเท็กซัส สหรัฐอเมริกา โดยทอม ล็อชท์เฟลด์ ผู้ก่อตั้งเวฟล็อก บริษัทผลิตเครื่องเล่นและอุปกรณ์ในการเล่นโฟลว์ไรเดอร์รายใหญ่ ในประเทศไทยมีสนามโฟลว์ไรเดอร์เปิดให้บริการเป็นแห่งแรกในปี พ.ศ.2555 คือโฟลว์ เฮ้าส์ แบงค์ค็อก การเล่นโฟลว์ไรเดอร์แบ่งออกเป็น 2 ประเภทคือ โฟลว์บอร์ดและบอร์ดี้บอร์ด
โฟลว์บอร์ด.
โฟลว์บอร์ด หรือ สแตนด์อัพบอร์ด เป็นการเล่นในท่ายืน โดยอุปกรณ์ของโฟลว์บอร์ดจะมีความแตกต่างกับเซิร์ฟบอร์ดและเวคบอร์ดตรงที่มีขนาดเล็กกว่า เนื่องจากการเคลื่อนที่ของน้ำในเครื่องโฟลว์ไรเดอร์มีแรงตึงผิวมากกว่าทำให้สามารถใช้บอร์ดขนาดเล็กได้ ท่าต่างๆในการเล่นโฟลว์บอร์ดได้รับแรงบันดาลใจมาจากสเก็ตบอร์ด ซึ่งแต่ละท่าก็จะมีระดับความยากแตกต่างกันไป เช่น ออลลี่ (กระโดดขึ้นเหนือน้ำ) ป๊อป โชฟ อิท (กระโดดขึ้นและหมุน) และอื่นๆอีกมากมาย
บอร์ดี้บอร์ด.
บอร์ดี้บอร์ด เป็นการเล่นที่เหมาะสำหรับผู้เริ่มต้นเล่นโฟลว์ไรเดอร์ เพราะง่ายในการทรงตัว และมีอันตรายน้อย โดยมีวิธีการเล่น 3 ประเภทคือประเภทนอนคว่ำ ประเภทคุกเข่าคู่ และประเภทชันเข่าหนึ่งข้าง ซึ่งแต่ละประเภทจะใช้ทักษะที่แตกต่างกันไป ในการแข่งขันทั่วไปจะแบ่งรายการผู้เข้าแข่งขันบอร์ดี้บอร์ดแต่ละประเภทแยกออกจากกัน
การแข่งขัน.
โฟลว์ทัวร์ เป็นรายการการแข่งขันโฟลว์ไรเดอร์ที่จัดขึ้นในหลายทวีป ทั้งเอเชีย ยุโรป และอเมริกา โดยในปี พ.ศ.2558 ได้มีการจัดแข่งขันเอเชียโฟลว์ทัวร์ในหลายประเทศรวมถึงประเทศไทย ซึ่งมีสถานที่ที่ใช้ในการจัด 2 แห่งคือ โฟลว์ เฮ้าส์ แบงค์ค็อก ในรอบคัดเลือกของประเทศไทย และที่สวนน้ำการ์ตูนเน็ทเวิร์ค อเมโซน ในรอบชิงชนะเลิศเอเชีย
พระยาบุรีรัตน์ (น้อยหนู มหายศปัญญา)

อำมาตย์ตรี พระยาบุรีรัตน์ (น้อยหนู มหายศปัญญา) หรือ เจ้าน้อยหนู พระยาบุรีรัตน์องค์สุดท้ายแห่งนครแพร่ และอดีตกรมการพิเศษจังหวัดแพร่ เป็นโอรสในพระยาบุรีรัตน์ (หนานปัญญา) กับแม่เจ้าเฮือนแก้ว (ราชนัดดาเจ้าหลวงเทพวงศ์) เป็นผู้มีบทบาทสำคัญในการดำรงวงศ์ตระกูลเจ้านายเมืองแพร่หลังการยกเลิกระบบเจ้าผู้ครองนครแพร่เสมือนเป็นผู้รั้งตำแหน่งเจ้าหลวง
พระประวัติ.
พระยาบุรีรัตน์ (น้อยหนู มหายศปัญญา) หรือเจ้าน้อยหนู มหายศปัญญา มีชื่อทางพระว่าเจ้าน้อยอินทวงษ์ เป็นโอรสในพระยาบุรีรัตน์ (หนานปัญญา หรือเจ้าบุรีปัญญา) กับแม่เจ้าเฮือนแก้ว (ราชนัดดาเจ้าหลวงเทพวงศ์) และมีศักดิ์เป็นเจ้าภราดร (ลูกพี่ลูกน้อง) กับเจ้าหลวงพิริยเทพวงศ์ มีเจ้าพี่ร่วมมารดา 1 คน คือแม่เจ้าบัวถา มหายศปัญญา พระชายาองค์แรกในเจ้าพิริยเทพวงษ์ เจ้าผู้ครองนครแพร่องค์สุดท้าย และเจ้าพี่น้องต่างมารดาอีก 5 คน ได่แก่
เจ้าน้อยหนู เดิมมีตำแหน่งเป็น "พระวังขวา" และได้รับพระราชทานสัญญาบัตรเลื่อนเป็น "พระยาบุรีรัตน์" ในปี พ.ศ. 2440 แทนเจ้าบิดาที่ถึงแก่พิราลัยลง ในตำแหน่งเสนาฝ่ายนานครแพร่ นอกจากนี้ท่านยังทำสัมประทานป่าไม้ในเขตเมืองนครแพร่อีกด้วย 
พระยาบุรีรัตน์ (น้อยหนู มหายศปัญญา) พิราลัยเมื่อปี พ.ศ. 2465 สิริอายุ 82 ปี ได้รับพระราชทานเงินจำนวน 2,000 สตางค์ และผ้าขาวจำนวน 4 พับ ในการช่วยงานพระราชทานเพลิงศพ ณ สุสานประตูมาน
การทำงาน.
ภายหลังเมืองแพร่เปลี่ยนแปลงการปกครองใน พ.ศ. 2445 พระยาบุรีรัตน์ถือเป็นผู้มีบทบาทสำคัญในการดำรงวงศ์ตระกูลเจ้านายเมืองแพร่แทนภาระทั้งปวงในยุคเจ้าหลวง ทั้งนี้พระยานิกรกิตติการ ผู้ว่าราชการจังหวัดแพร่ในขณะนั้นก็ได้ประสานความร่วมมือกับพระยาบุรีรัตน์ ซึ่งถือเป็นเสมือนผู้รั้งตำแหน่งเจ้าผู้ครองนครแพร่ โดยการใช้โรงเรียนเทพวงษ์เป็นเครื่องมือประสานความสัมพันธ์ระหว่างรัฐบาลสยาม เจ้านาย และประชาชนเมืองแพร่ ได้ขอพระราชทานนาม "พิริยาลัย" และเปิดโรงเรียนในวันที่ 21 ตุลาคม พ.ศ. 2456 
โอรส-ธิดา.
พระยาบุรีรัตน์ (น้อยหนู มหายศปัญญา) มีชายา และหม่อม 4 คน คือ
เหตุการณ์กบฏเงี้ยวปล้นเมืองแพร่.
ในปี พ.ศ. 2445 ได้เกิดความไม่สงบขึ้นในเมืองแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองแพร่ และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว เจ้าพิริยเทพวงษ์จึงต้องเสด็จหลีภัยการเมืองไปประทับเมืองหลวงพระบาง ประเทศลาว และได้พำนักอยู่ที่นั่นจนกระทั่งพิราลัยในปี พ.ศ. 2455 ส่วนเจ้านายองค์อื่น ๆ ถูกถอดยศศักดิ์ ถูกควบคุมลงไปกักตัวไว้ที่กรุงเทพฯ และให้ชดใช้ค่าเสียหายต่าง ๆ ร่วมถึงพระยาบุรีรัตน์ (น้อยหนู มหายศปัญญา) ก็ถูกภาคทัณฑ์ ให้ย้ายออกจากนครแพร่ชั่วคราว และงดสิทธิพิเศษต่าง ๆ จนกว่าจะแสดงความจงรักภักดีให้สยามพอใจ
นามสกุล.
พระยาบุรีรัตน์ (น้อยหนู มหายศปัญญา) ได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว ว่า มหายศปัณยา ในวันที่ 2 เมษษยน พ.ศ. 2462 โดยเป็นชื่อของเจ้าปู่ คือ พระยาบุรีรัตน์ (หนามหายศ) และเจ้าบิดา คือ พระยาบุรีรัตน์ (หนานปัญญา)
เดท

เดท  เป็นวงเดทเมทัลสัญชาติอเมริกันจากออร์แลนโด ฟลอริดา, สหรัฐอเมริกา ก่อตั้งขึ้นในปี 1983 โดยมือกีตาร์และร้องนำ "ชัค ซคูลดิเนอร์" (Chuck Schuldiner) เดทถือเป็นหนึ่งในวงที่มีอิทธิพลสำคัญที่สุดวงหนึ่งต่อวงการเฮฟวีเมทัลและดนตรีเอกซ์ตรีม และยังถือเป็นวงแรกที่ริเริ่มแนวเดทเมทัลอีกด้วย จากอัลบั้มเปิดตัวของวง "Scream Bloody Gore" ปี 1987 ซึ่งได้รับการยกย่องว่าเป็นอัลบั้มเดทเมทัลอัลบั้มแรกของโลก ส่วนหนึ่งของการเริ่มแนวใหม่ครั้งนี้ เกิดมาจากตัวของซคูลดิเนอร์ ซึ่งถือว่าเป็นผู้ดันแนวเอกซ์ตรีมเมทัลและกลินด์คอร์เข้าสู่กระแส จึงทำให้เขาได้ฉายา "เจ้าพ่อแห่งเดทเมทัล" (The Godfather of Death metal) อีกด้วย 
เดท เปลี่ยนสมาชิกบ่อยครั้ง มีการออกสตูดิโออัลบั้ม 7 อัลบั้ม อัลบั้มแสดงสด 4 อัลบั้ม วงสามารถทำยอดจำหน่ายอ้างจากข้อมูลเดือนธันวาคม ปี 2009 ได้ถึง 500,000 ก็อปปี้เฉพาะในสหรัฐที่เดียว และ 2 ล้านก็อปปี้จากทั่วโลก ทำให้เดทเป็นวงเดทเมทัลที่มียอดจำหน่ายสูงสุดทั่วโลก เดียงคู่กับวงแคนนิเบิลคอปส์ เดทได้แตกลงเมื่อซคูลดิเนอร์เสียชีวิตด้วยโรคมะเร็งสมอง ในเดือนธันวาคม 2001
เฮนเนสซี เวนอม จีที

เฮนเนสซี เวนอม จีที  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอเมริกา เฮนเนสซีเพอร์ฟอร์แมนซ์เอนจีเนียริง (Hennessey Performance Engineering) รถเกิดจากการประกอบขึ้น 2 ส่วน คือ ส่วนตัวถังซึ่งใช้เค้าโครงมาจากโลตัส เอ็กซิจ แต่มีการปรับปรุงตัวโครงหลายส่วนเช่น เพิ่มช่วงฐานและความยาวเป็นต้น และส่วนเครื่องยนตร์ที่บริษัทเฮนเนสซีสร้างขึ้นเอง
เฮนเนสซี เวนอม จีที ใช้เครื่องยนตร์ขนาด 7.0 ลิตร [427ci] LSX ทวินเทอร์โบชาร์ทจ์ วี8 ระบบเกียร์ธรรมดา 6 จังหวะ รถประกอบขึ้นจากคาร์บอนไฟเบอร์รวมถึงล้อ ทำให้มีน้ำหนักเปล่าโดยรวมเพียง 2,743 ปอนด์ (1,244 กิโลกรัม) 
ในวันที่ 21 มกราคม ค.ศ. 2013 รถได้รับการจดบันทึกลงกินเนสบุ๊ค ในฐานะรถที่ทำความเร่งเร็วที่สุดในโลก ในช่วง 0-300 กม./ชม. (0–186 ไมล์/ชม.) ในเวลาเฉลี่ยที่ 13.63 วินาที นอกจากนี้รถยังสามารถทำอัตราเร่ง 0-200 กม./ชม. ด้วยเวลาเพียง 14.51 วินาทีซึ่งเร็วกว่าคอนิกเส็กก์ อาเกียรา ที่ทำไว้ 17.68 วินาที จึงทำให้เฮนเนสซี เวนอม จีที เป็นรถที่อัตราเร่งเร็วที่สุดอย่างไม่เป็นทางการอีกด้วย และในวันที่ 14 กุมภาพันธ์ ค.ศ. 2014 เฮนเนสซี เวนอม จีที ได้ลงสนามที่เคนเนดีสเปซเซนเตอร์ (Kennedy Space Center) ซึ่งเป็นสนามแข่งขนาด 5.18 กม. รถสามารถวิ่งด้วยความเร็วสูงสุดถึง 435.31 กม./ชม. (270.49 ไมล์/ชม.) ซึ่งถือว่าเร็วที่สุดเท่าที่ปัจจุบันทำได้ แต่ยังไม่ได้รับการจดบันทึกในกินเนสบุ๊ค 
เฮนเนสซี เวนอม จีที จำหน่ายออกสู่ตลาดน้อยมาก คือเพียง 16 คัน ซึ่งเป้าหมายที่บริษัทตั้งไว้ที่ 30 คัน ซึ่งรวมถึงโรดสเตอร์เปิดประทุนที่จัดทำพิเศษของสตีเฟ่น ไทเลอร์ นักร้องนำวงแอโรสมิธอีกด้วย